Samkvæmt ákvörðuninni hafa skuldabréf , með verðtryggða breytilega vexti , sem gefin voru út frá ársbyrjun 2001 til apríl 2017 , ekki að geyma fullnægjandi ákvæði til grundvallar vaxtabreytingunni þar sem þau uppfylltu ekki ákvæði laga um neytendalán nr. 121 / 1994 annars vegar og nr. 22 / 2013 hins vegar . Ákvörðun NS hefur áhrif á um 8% af sjóðfélagalánum LV . Fram kemur í ákvörðuninni að breytingar sem hafi verið gerðar á vöxtum lánanna frá útgáfu skuldabréfanna hafi „ ... heilt yfir þó verið til hagsbóta fyrir neytendur enda hafi vextir lækkað verulega á gildistímanum . “ Neytendastofa telur því ekki vera tilefni til frekari aðgerða . Ákvörðun neytendastofu tekur til sjóðfélagalána með verðtryggða breytilega vexti sem gefin voru út frá ársbyrjun 2001 til apríl 2017 og varðar vaxtagreiðslur frá maí 2019 . Ákvörðunin á ekki við um lán með breytilega verðtryggða vexti útgefin frá og með apríl 2017 til dagsins í dag en þau uppfylla lagaskilyrði að mati NS . LV leggur ávallt áherslu á að starfa í samræmi við ákvæði laga og viðurkennd viðmið sem varða rekstur sjóðsins . Hlutverk sjóðsins er að ávaxta eignir sjóðfélaga með réttum og skilvirkum hætti . Liður í því er að veita sjóðfélögum lán á kjörum sem teljast vel samkeppnishæf . Eins og fram hefur komið á vef LV byggði ákvörðun stjórnar um nýtt vaxtaviðmið á því að það vaxtaviðmið sem miðað hafði verið við um langt árabil , þ.e. ávöxtunarkrafa skuldabréfaflokksins HFF150434 útgefinn af Íbúðalánasjóði , væri orðið óskilvirkt . Markmiðið með nýju viðmiði var að móta eins hlutlægan grunn að vaxtaákvörðun og kostur væri . Í því sambandi er því miðað við ávöxtunarkröfu virks flokks verðtryggðra ríkisskuldabréfa að viðbættu álagi sem samanstendur af álagi með tilliti til sértryggðra skuldabréfa , seljanleikaálags , uppgreiðsluálags og umsýsluálags . Gera má ráð fyrir , með fyrirvara um nánari skoðun , að fjárhæðin geti numið í heild innan við 30 milljónum króna fyrir lífeyrissjóðinn . Það svarar að meðaltali til um 10 þúsund króna á hvert lán . Stjórn LV fer nú yfir niðurstöðu Neytendastofu og mun innan skamms taka afstöðu til þess með hvaða hætti brugðist verði við ákvörðuninni . Niðurstaðan veður kynnt á vef sjóðsins og eftir atvikum með öðrum hætti .